Rear Admiral Itunu Hotonu (an haife ta a ranar 18 ga watan Janairu shekarar 1959) hafshiyar sojan ruwa ce na kasar Najeriya . Daya daga cikin shugabannin mata na farko kuma daga cikin wadanda suka fara zama masu zanen gine-gine (Architect) a cikin rundunar sojojin ruwa ta Najeriyar, ta taba aiki a matsayin mai koyar da malama a kwaleji da kuma kasashen waje kamar a kasar Laberiya . A watan Disamba na shekarar 2012 ta zama mace ta farko a Afirka. Itunu Hotonu an haife ta ne da suna (amatsayin Itunu Tomori) ranar 18 ga watan Janairu shekarar 1959. Bayan ta kai shekara 13 sai ta yanke hukuncin cewa ta so ta zama injiniyar gine-gine. Hotonu ta karanci fannin gine-gine a Jami'ar Najeriya, inda a kullun ita ce mace kaɗai a cikin karatun. Bayan da ta sauke karatu sai ta yi aiki a ofishin injiniyar gine-gine har na tsawon shekaru biyu yayin da ta yi karatun digiri na uku. Hotonu ta nemi shiga cikin Injiniyoyi na Rundunar Sojojin Najeriya amma ance mata babu mukamai ga mata a wannan fannin. Sannan ta nemi izinin Navy, wanda bashi da hani game da jinsi.